《读靖康遗事》
明代·甘瑾

杜鹃啼老洛城东，烽火郊畿纵犬戎。
庙略合收淝水捷，虏盟谁定渭桥功。
铜驼故陌迷芳草，黄屋惊尘卷朔风。
一自鼎湖龙去后，小臣何地泣遗弓。

作者简介：元明间江西临川人，字彦初。官至严州同知。一说为翰林待制。明初临川诗派，瑾与揭轨、张可立、甘复皆善学唐人诗风，时评瑾诗如美女簪花。